stanford-oval/wikipedia huggingface dataset:
Lena Eliasson

| Mitalit | Mitalit | Mitalit |  |
| --- | --- | --- | --- |
|  Lena Eliasson |  Lena Eliasson |  Lena Eliasson |  |
Maa:   Ruotsi
Naisten suunnistus
| MM-kilpailut  | MM-kilpailut  | MM-kilpailut  |  |
|  Pronssia | Kiova 2007 | sprintti |  |
|  Pronssia | Savoie 2011 | sprintti |  |
|  Pronssia | Sotkamo 2013 | pitkä matka |  |
| EM-kilpailut  | EM-kilpailut  | EM-kilpailut  |  |
|  Kultaa | Primorsko 2010 | viesti |  |
|  Hopeaa | Falun 2012 | sprintti |  |
|  Pronssia | Primorsko 2010 | keskimatka |  |
Lena Eliasson (s. 22. heinäkuuta 1981) on ruotsalainen suunnistaja ja hiihtosuunnistaja. Seuratasolla hän edustaa ruotsalaista Domnarvets GoIF:ta.
Hiihtosuunnistuksen nuorten MM-kilpailuissa Trentinossa 2001 Eliasson voitti hopeaa pitkältä matkalta ja pronssia viestistä. Myöhemmin samana vuonna suunnistuksen nuorten MM-kilpailuissa Miskolcissa hän sijoittui keskimatkalla neljänneksi.
Suunnistuksen MM-kilpailuissa Århusissa 2006 Eliasson sijoittui neljänneksi sprintissä. Kiovan MM-kilpailuissa 2007 hän saavutti pronssia sprintissä ja sijoittui pitkällä matkalla kahdeksanneksi. Suunnistuksen maailmancupin kokonaiskilpailussa vuonna 2007 hän sijoittui kuudenneksi. Primorskon EM-kilpailuissa 2010 Eliasson voitti kultaa viestissä ja sai pronssia keskimatkalla. Trondheimin MM-kilpailuissa 2010 hän sijoittui keskimatkalla 19:nneksi. Maailmancupin kokonaiskilpailussa hän oli tuolla kaudella viides. Savoien MM-kilpailuissa 2011 Eliasson saavutti pronssia sprintissä ja jäi 44:nneksi keskimatkalla. Kauden 2011 maailmancupissa hän sijoittui kolmanneksi. Falunin EM-kilpailuissa 2012 hän saavutti hopeaa sprintissä. Saman vuoden MM-kilpailuissa Lausannessa hän sijoittui sprintissä kahdeksanneksi mutta pitkällä matkalla hänet hylättiin. Sotkamon MM-kilpailuissa Eliasson saavutti pitkällä matkalla pronssia.
Vuonna 2011 Eliasson oli seuransa Domnarvets GoIF:n ankkurina voittamassa Venlojen viestiä.
Eliasson on kilpaillut myös kestävyysjuoksussa. Maastojuoksun EM-kilpailuihin hän on osallistunut vuosina 2008, 2009, 2011 ja 2013 sijoittuen parhaimmillaan 25:nneksi vuonna 2013. Puolimaratonin MM-kilpailuissa hän sijoittui 51:nneksi vuonna 2014 ja samana vuonna Zürichin EM-kilpailuissa maratonjuoksussa 38:nneksi.
Henkilökohtaiset ennätykset kestävyysjuoksussa

10 000 metrin juoksu: 36.48,95 (2010)
10 kilometrin tiejuoksu: 35.29 (2013)
Puolimaraton: 1.14.28 (2014)
Maraton: 2.41.38 (2014)
Kääpiökerttu

| Kääpiökerttu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kertut Sylviidae
Suku::  Pensaskertut Curruca
Laji::  nana
Kaksiosainen nimi
 Curruca nana  (Ehrenberg, 1833) 
Synonyymit
 Sylvia nana 
Alalajit
 C. n. nana  C. n. theresae 
Katso myös
   Kääpiökerttu Wikispeciesissä   Kääpiökerttu Commonsissa 
Infobox OKNimi-testi OKIUCN-testi OK: 
Kääpiökerttu (Curruca nana) on pienikokoinen kerttuihin lukeutuva varpuslintu.
Koko ja ulkonäkö

Linnun pituus on 11–12 cm, paino 10 g ja siipien kärkiväli 14–18 cm. Päältä ruskea ja alta valkea pikkulintu, joka liikkuu matalalla pensaikossa tai maassa. Pyrstön yläpinta on ruosteenruskea ja silmä keltainen.
Esiintyminen

Lähi-idästä Keski-Aasiaan, Pohjois-Afrikassa erillisesiintymiä. Tavattu Suomessa muutamia kertoja.
Elinympäristö

Puoliaavikot ja muut kuivat avomaat, missä vähäisiä pensaikkoja ja ruohomättäitä. Suomessa tavatut ovat viihtyneet rikkaruohostoissa ja pensaikoissa.
Lisääntyminen

Pesä on matalalla pensaikossa tai ruohokasvillisuuden varassa. Se on ohuista oksista, ruohonkorsista ja lehdistä rakennettu paksuseinäinen malja, joka on vuorattu ohuilla korsilla ja juurilla. Munia on 4–5. Molemmat emot hautovat.
Ravinto

Hyönteissyöjä, syksymmällä vähäisessä määrin myös marjoja ja siemeniä.
Aiheesta muualla

ITIS: Sylvia nana (englanniksi)
Lina Hedlund

| Lina Hedlund |
| --- | --- |
 Lina Hedlund konsertoimassa vuonna 2008.
Henkilötiedot
Syntynyt: 28. maaliskuuta 1978 (ikä 46) Bollnäs, Ruotsi
Ammatti:  laulaja, näyttelijä
Muusikko
Laulukielet:  englanti
Aktiivisena:  1996–
Tyylilajit:  pop
Yhtyeet:  Alcazar
  [ Muokkaa Wikidatassa ] [ ohje ]  
Lina Maria Hedlund (s. 28. maaliskuuta 1978 Bollnäs, Ruotsi) on ruotsalainen pop-laulaja. Hän on tunnettu pop-yhtye Alcazarin jäsenenä. Hän liittyi Alcazariin vuonna 2007.
Lena Ek

| Lena Ek |
| --- | --- |
 Ek vuonna 2014.
Ruotsin ympäristöministeri
 Reinfeldtin hallitus 29. syyskuuta 2011 – 3. lokakuuta 2014  
Edeltäjä:  Andreas Carlgren
Seuraaja:  Åsa Romson
Euroopan parlamentin jäsen
 Ruotsi 20. heinäkuuta 2004 – 28. syyskuuta 2011  
Valtiopäiväedustaja
 Itä-Götanmaan vaalipiiri 2014–2015 1998–2004  
Henkilötiedot
Syntynyt: 16. tammikuuta 1958 (ikä 66) Mönsterås, Ruotsi
Ammatti:  juristi, poliitikko
Tiedot
Puolue:  keskustapuolue
Lena Ek (s. 16. tammikuuta 1958 Mönsterås) on ruotsalainen juristi ja keskustapuolueen poliitikko.
Ek on istunut Euroopan parlamentissa vuosina 2004–2011 ja Ruotsin valtiopäivillä vuosina 1998–2004 ja 2014–2015 sekä toiminut Ruotsin ympäristöministerinä vuosina 2011–2014.
Aiheesta muualla

Kuvia tai muita tiedostoja aiheesta Lena Ek Wikimedia Commonsissa
Lena Ek Ruotsin valtiopäivien verkkosivuilla (ruotsiksi)
Lena Ek Euroopan parlamentin jäsenet. Euroopan parlamentti.
Lena Dunham

| Lena Dunham |
| --- | --- |
 Lena Dunham vuonna 2012.
Henkilötiedot
Syntynyt: 13. toukokuuta 1986 (ikä 38) New York, New York, Yhdysvallat
Ammatti:  näyttelijä, käsikirjoittaja, ohjaaja, tuottaja
Näyttelijä
Aktiivisena:  2006–
Merkittävät roolit:  Girls
Aiheesta muualla
www.lenadunham.com
IMDb 
Lena Dunham (s. 13. toukokuuta 1986 New York, New York, Yhdysvallat) on yhdysvaltalainen elokuvantekijä ja näyttelijä. Hänet tunnetaan muun muassa luomastaan televisiosarjasta Girls, jota hän myös käsikirjoittanut, ohjannut, tuottanut. Hän myös näyttelee sarjassa pääosaa Hannah Horvathia, josta hänet palkittiin parhaan naispääosan Golden Globella vuonna 2013. Girls palkittiin parhaan musikaali- tai komediasarjan Golden Globella vuonna 2013. Dunham on saanut sarjasta kahdeksan Emmy-ehdokkuutta käsikirjoittajana, ohjaajana, näyttelijänä ja tuottajana. Dunham on ensimmäinen nainen, joka on saanut Directors Guild of America Award -palkinnon parhaasta ohjauksesta komediasarjassa.
Dunham lopetti kokonaan päihteiden käytön vuonna 2020 ja avioitui syyskuussa 2021 englantilais-perulaisen muusikon Luis Felberin kanssa.
Aiheesta muualla

Lena Dunham Internet Movie Databasessa. (englanniksi)
Leimaverolaki (Iso-Britannia)

Ilmoitus Leimaverolain hyväksymisestä sanomalehdessä.
Leimaverolaki (engl. Stamp Act) oli Ison-Britannian parlamentin vuonna 1765 hyväksymä laki, jonka tarkoituksena oli verottaa siirtomaissa käytettävää paperia. Lakia vastustettiin erityisesti Pohjois-Amerikan siirtokunnissa, sillä niiden asukkaat eivät halunneet maksaa sellaisia veroja, joiden asettamiseen he eivät voineet itse vaikuttaa. Laki käynnisti siirtokunnissa kuohunnan ja verokapinan, joka enteili myöhemmän Amerikan vallankumouksen puhkeamista.
Lain tausta ja sisältö

Lain säätämisen taustalla oli Ison-Britannian hallituksen tarve kattaa Amerikan siirtokuntien aiheuttamat suuret sotilas- ja hallintomenot. Vuonna 1763 päättynyt suuri siirtomaasota oli tullut kalliiksi ja sitä seurannut Pontiacin kapina pakotti lisäämään rajaseutujen puolustusjärjestelyitä. Menojen kattamiseksi pääministeri George Grenville esitteli vuonna 1764 sokerilain (Sugar Act) ja seuraavana vuonna leimaverolain. Jälkimmäinen laki koski kaikkia virallisia asiakirjoja, kirjoja, sanomalehtiä, lentolehtisiä, almanakkoja, pelikortteja ja muita paperituotteita. Lain mukaan niissä sai käyttää vain Lontoossa valmistettuja virallisia painomateriaaleja, joihin oli lyöty veroleima. Leimavero sisältyi näin paperin hintaan, sillä valtio keräsi leimojen käytöstä maksun materiaalien valmistajilta.
Seuraukset Pohjois-Amerikan siirtokunnissa

Laki hyväksyttiin 22. maaliskuuta 1765. Se johti Pohjois-Amerikan siirtokunnissa monenlaisiin vastareaktioihin ja mielenosoituksiin. Bostonissa ensimmäinen Lontoosta lähetetty leimapaperilähetys poltettiin julkisesti protestina laille. Kaikkiin siirtokuntiin lähetettiin virkamies huolehtimaan leimamerkkien levittämisestä veron perimiseksi, mutta spontaanit väkijoukkojen nousut pakottivat heidät luopumaan tehtävistään. Lain toimeenpanoon tarkoitettua hallintokoneistoa ei missään vaiheessa saatu toimimaan vastarinnan vuoksi. Lisäksi siirtokuntalaiset organisoivat kaikkien englantilaisten tuotteiden ostoboikotin, jolla oli suurin vaikutus, sillä se vahingoitti myös englantilaisten liikemiesten etuja. Boikotin seurauksena kaupankäynti siirtokunnissa pysähtyi lähes täysin kesän 1765 aikana.
Siirtokuntalaisia ei ärsyttänyt niinkään leimaveron suuruus, vaan se seikka, että se rikkoi anglosaksisissa maissa yleisesti tunnustettua periaatetta, jonka mukaan vain kansalaisia edustava parlamentti saattoi asettaa heille veroja. He katsoivat näin ollen vain siirtokuntien omilla edustajakokouksilla olevan oikeuden verojen määräämiseen heille, mutta ei Lontoon parlamentilla. Tämä oli ollut myös vallitseva käytäntö jo 150 vuoden ajan. Leimaveroprotestien aikana monet käyttivät lakimies James Otisin kuuluisaksi tekemää iskulausetta ”Ei verotusta ilman edustusoikeutta” (No taxation without representation). Kaikkiaan leimaverolain vastustus loi Amerikan siirtokuntiin sellaista poliittista aktiivisuutta ja julkista keskustelua, jolla oli myöhemmin suuri merkitys itsenäisyystaistelun yhteydessä. Kysymys siirtokuntien ja emämaan suhteesta nousi keskustelun aiheeksi ja perustettiin radikaali vastarintajärjestö ”Vapauden pojat” (Sons of Liberty).
Lokakuussa 1765 New Yorkiin kokoontui niin sanottu leimaverokongressi, jossa yhdeksän siirtokunnan edustajat vaativat lakia kumottavaksi. Kyseessä oli ensimmäinen kerta, kun eri siirtokunnat ryhtyivät oma-aloitteiseen yhteistoimintaan. Itse kokous oli varsin maltillinen: parlamentille ja kuningas Yrjö III:lle osoittamassaan anomuksessa se vakuutti uskollisuuttaan ja pyysi leimaverolain kumoamista.
Kauppaboikotin seurauksena tappioita kärsineet brittiläiset kauppahuoneet ja tehtailijat alkoivat vaatia parlamentilta leimaverolain kumoamista. Ylähuoneen vastustuksesta huolimatta parlamentti kumosi lain maaliskuussa 1766. Samassa yhteydessä se kuitenkin myös hyväksyi julistuksen (nk. Declaratory Act), jonka mukaan sillä tulisi olemaan oikeus asettaa veroja kaikille siirtomaiden asukkaille ”kaikissa ajateltavissa olevissa tapauksissa”. Jo seuraavana vuonna parlamentti sääti niin sanotut Townshendin lait, jotka synnyttivät uuden kiistan.
Lewyn kappale

Valomikroskoopilla otettuja kuvia Parkinsonin tautia sairastavan potilaan aivokudoksen substantia nigra -alueesta. Histologiset leikkeet on värjätty hiiren monoklonaalisella alfa-synukleiini-vasta-aineella ja taustavärjätty hematoksyliinillä. Ylimmissä kuvissa näkyy 60-kertaisella suurennuksella kuvattuja Lewyn kappaleita. Alimmissa kuvissa näkyy 20-kertaisella suurennuksella kuvattuja nauhamaisia Lewyn neuriitteja ja pyöreitä Lewyn kappaleita.
Lewyn kappaleita
Lewyn kappaleet ovat poikkeavia proteiinikertymiä, joita syntyy hermosolujen sisälle Parkinsonin taudissa, Lewyn kappale -taudissa ja tietyissä muissa aivosairauksissa. Lewyn kappaleet koostuvat pääosin alfa-synukleiini-nimisestä proteiinista, mutta niistä on löydetty yli 76 muutakin proteiinikomponenttia. Alfa-synukleiinin oligomerisaatio ja aggregaatio on ilmeisesti pääasiallinen syy Lewyn kappaleiden muodostumiselle. Morfologisesti Lewyn kappaleet voidaan jaotella kahteen alatyyppiin, joista toista löytyy aivorungosta ja toista aivokuorelta.
Lewyn kappaleet kuvasi ensimmäisen kerran saksalais-amerikkalainen neurologi Frederic Lewy vuonna 1912.
Leslie Quagraine

Leslie Quagraine (s. Lontoo) on Suomessa asuva brittiläissyntyinen kuvittaja, joka tunnetaan muun muassa Helsingin Sanomien juttujen yhteyteen tekemistään sadoista kuvituspiirroksista. Hän on tehnyt myös muun muassa kirjankansia ja -kuvituksia.
Lontoossa suomalaisen äidin pojaksi syntynyt Quagraine on toiminut kuvittajana Suomessa 1970-luvulta alkaen. Tuusulan Ruotsinkylässä asuva Quagraine on innokas ilmailuhistorian harrastaja ja perusti vuonna 2015 aiheeseen keskittyvän lehden nimeltä Old Aeroplanes.
Aiheesta muualla

Quagrainen Mind, Art & Design -sivusto
Lewiston

Lewiston viittaa seuraaviin paikkoihin Yhdysvalloissa:
Lewiston (Alabama)
Lewiston (Kalifornia)
Lewiston (Georgia)
Lewiston (Idaho)
Lewiston (Illinois)
Lewiston (Maine)
Lewiston (Michigan)
Lewiston (Minnesota)
Lewiston (Nebraska)
Lewiston (New York)
Lewiston (Pohjois-Carolina)
Lewiston (Utah)
Lewiston (Vermont)
Lewiston (Virginia)
Lewiston (Washington)
Lewiston (Wisconsin)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lewiston”, voi hakea sivunnimihaulla, laajalla sivunnimihaulla tai tekstihaulla.
Lapin yliopiston oikeustieteiden tiedekunta

| Lapin yliopiston oikeustieteiden tiedekunta> Lapin korkeakoulun oikeustieteiden osasto |
| --- | --- |
 Lapin yliopiston päärakennus, jossa sijaitsee myös oikeustieteiden tiedekunta
Perustettu:  1979
Dekaani:  Soili Nystén-Haarala
Sijainti:  Rovaniemi,  Suomi (66.48513432200374, 25.714909141700815)
Osoite:  Yliopistonkatu 8
Sivusto:  https://www.ulapland.fi/FI/Yksikot/Oikeustieteiden-tiedekunta
Oikeustieteiden tiedekunta on yksi Lapin yliopiston neljästä tiedekunnasta. Tiedekunta on perustettu vuonna 1979 ja se on Suomen kolmanneksi vanhin vanhin oikeustieteellinen tiedekunta. Tiedekunnassa opiskeli vuonna 2022 noin 1 170 tutkinto-opiskelijaa ja henkilökunnan jäseniä oli 55.
Tiedekunta

Suomen juristeista neljännes valmistuu Lapin yliopistosta ja tiedekunnasta valmistuneet ovat sijoittuneet työelämässä muun muassa valtionhallinnon tehtäviin, ministeriöiden ylijohtajiksi, pääjohtajiksi sekä suurimpiin asianajotoimistoihin.
Tiedekunnan dekaanina toimi 2013–2017 velvoiteoikeuden professori Juha Karhu. Vuodesta 2017 dekaanina on toiminut kauppaoikeuden professori Soili Nystén-Haarala.
Tiedekunnan alaisina laitoksina toimii oman oikeudenalansa opetusta ja tutkimusta järjestävät ilmailu- ja avaruusoikeuden instituutti, oikeusinformatiikan instituutti ja varallisuusoikeuden instituutti.
Ainejärjestö

Oikeustieteiden tiedekunnan opiskelijoiden ainejärjestö on Artikla ry.
Liknes

| Liknes |
| --- | --- |
 Liknes vuonna 2010.
 Liknes
 Koordinaatit: 58°19′00″N, 6°59′00″E 
Valtio:  Norja
Lääni:  Agder
Kunta:  Kvinesdal
Pinta-ala:  
 – Maa:  2,1 km²
Väkiluku (2023):  2 491
 – Väestötiheys:  1 186,2 as./km²
Infobox OKVirheellinen NIMI-arvo: 
Liknes on taajama Kvinesdalin kunnassa Norjassa ja kuntansa hallinnollinen keskus. Taajaman pinta-ala on 2,1 neliökilometriä ja asukasluku 2 491 vuonna 2023.
Kuvia

Kvinesdalin kirkko
Kunnantalo
Aiheesta muualla

Kuvia tai muita tiedostoja aiheesta Liknes Wikimedia Commonsissa
Leon Bailey

Leon Bailey elokuussa 2018.
Leon Bailey (s. 9. elokuuta 1997 Kingston) on jamaikalainen jalkapalloilija, pelipaikaltaan laitahyökkääjä. Hän edustaa Englannin Valioliigassa pelaavaa Aston Villaa, jonne hän siirtyi elokuussa 2021 pelattuaan 4,5 kautta Saksassa ja sitä ennen 1,5 kautta Belgiassa.
Bailey pelasi Itävallan ja Slovakian juniorisarjoissa vuosina 2011–2015. Kesällä 2015 hän siirtyi belgialaisseura Genkiin. Hän pelasi Belgian pääsarjassa 1,5 vuoden aikana pudotuspelit mukaan lukien 56 ottelua ja teki niissä seitsemän maalia.
Bailey siirtyi tammikuussa 2017 Saksaan Bayer Leverkuseniin. Kevätkaudella 2017 hän pelasi Bundesliigassa kahdeksan ottelua. Kaudella 2017–2018 hän pelasi 30 liigaottelua ja teki niissä yhdeksän maalia. Kaudella 2018–2019 tilastoihin kertyi 29 liigaottelua ja viisi maalia. Kaudella 2019–2020 hän pelasi Bundesliigassa 22 liigaottelua ja teki niissä viisi maalia. Kaudella 2020–2021 hän pelasi 30 bundesliigaottelua ja teki niissä yhdeksän maalia. Yhdessä ottelussa hän on tehnyt kaksi maalia joulukuussa 2017 vieraskentällä Hannoveria vastaan, marraskuun 2019 lopussa 1–2-voittoon päättyneessä vierasottelussa Bayern Müncheniä vastaan, joulukuussa 2020 kotiottelussa Hoffenheimia vastaan ja huhtikuussa 2021 kotiottelussa Kölniä vastaan. Saksan cupissa hän teki neljänä kautena 11 ottelussa yhteensä viisi maalia.
Bailey siirtyi elokuussa 2021 Englannin Valioliigan Aston Villaan. Hän teki ensimmäisen (ja kauden ainoan) valioliigamaalinsa syyskuussa kolmannessa ottelussaan Evertonia vastaan. Hän pelasi kauden aikana 18 valioliigaottelussa, mutta oli vain seitsemän kertaa avauskokoonpanossa. Kaudella 2022–2023 hän pelasi 33 liigaottelua, joista 26:ssa hän oli avauskokoonpanossa. Hän sekä teki että syötti neljä maalia. Kaudella 2023–2024 hän oli Valioliigassa 22 kertaa avauskokoonpanossa ja tuli 13 kertaa vaihdosta kentälle. Hän teki kymmenen maalia ja antoi yhdeksän maalisyöttöä.
Bailey on pelannut Mestarien liigassa kaksi ottelua kaudella 2016–2017 ja kolme ottelua kaudella 2019–2020. Eurooppa-liigassa hän on pelannut kaudella 2016–2017 Genkin joukkueessa kuusi ottelua, joissa hän teki neljä maalia, kaudella 2018–2019 Leverkusenissa kahdeksan ottelua, kaudella 2019–2020 viisi ottelua, joissa hän teki yhden maalin, sekä kaudella 2020–2021 kahdeksan ottelua, joissa hän teki viisi maalia. Konferenssiliigassa hän teki 11 ottelussa kaksi maalia kaudella 2023–2024.
Bailey on pelannut Jamaikan maajoukkueessa 30 ottelua, joista ensimmäisen kesäkuussa 2019 CONCACAF Gold Cupissa Hondurasia vastaan. Syyskuussa 2019 hän teki maalin Antigua ja Barbudaa vastaan. Hän kuului joukkueeseen myös vuosien 2021 ja 2023 CONCACAF Gold Cupissa. Hän on 22. kesäkuuta 2024 mennessä tehnyt maaotteluissa viisi ja syöttänyt kuusi maalia.
Liu Yongqing

Liu Yongqing
Hu Jintao ja Liu Yongqing vuonna 2006.
Liu Yongqing (s. 1940) on Hu Jintaon, Kiinan entisen presidentin, aviopuoliso. Yongqing ei ole ollut Kiinan hallinnossa mukana.
Lea Nikel

| Lea Nikel |
| --- | --- |
 Lea Nikel vuonna 1979.
Henkilötiedot
Syntynyt: 1918 Žytomyr, nyk. Ukraina
Kuollut: 2005
Kansalaisuus:   Israel
Ammatti:  taiteilija
Muut tiedot
Tyyli:  abstrakti taide
Lea Nikel (1918 – 2005) oli israelilainen abstrakti taiteilija.
Elämäkerta

Lea Nikel syntyi nykyisen Ukrainan Žytomyrissä vuonna 1918. Hänen vanhempansa olivat Bat Sheva ja Haim Nikelshperg. Lean ollessa 2-vuotias perhe muutti Palestiinaan kotiseutunsa pogromien takia.
Nikelillä ei ollut varsinaista taiteellista koulutusta. Häntä voidaankin pitää itseoppineena taiteilijana. Hän opiskeli jonkin aikaa taiteilija Haim Gliksbergin kanssa ja vietti myös aikaa Yehezkel Streichmanin ja Avigdor Stematskyn taiteilijastudioilla. Tätä kautta Nikel kiinnostui nykytaiteesta. Nykytaiteeseen syventyäkseen Nikel muutti Pariisiin vuonna 1951. Hän vieraili kaupungin taidemuseoissa ja ihastui paikalliseen kulttuuriympäristöön. Pariisissa Nikel alkoi myös käyttää abstraktia tyyliä. Hän oli Pariisissa vuoteen 1961 ja kierteli sen jälkeen New Yorkissa ja Roomassa. Vuonna 1979 hän palasi Israeliin, jossa hän asui useilla eri paikkakunnilla, kuten Kidronin mošavalla. Nikel piti itseään kuitenkin ennen kaikkea telavivilaisena.
Nikelin abtrakti tyyli herätti joissakin taidepiireissä kritiikkiä. Israelissa tyyli ei ollut kovin yleinen. Hänen töidensä päätyökalu oli värin käyttö. Vielä 1990-luvulla hänen töitään esiteltiin monissa uusissa Israelin taidegallerioissa. Viimeisinä vuosinaan Nikel kärsi terveysongelmista. Hän jatkoi kuitenkin  edelleen taiteen luomista. Nikel kuoli vuonna 2005.
Leslie Marr

| Leslie Marr |
| --- | --- |
 Leslie Marr vuonna 2019.
Henkilötiedot
Syntynyt: 14. elokuuta 1922 Durham, Englanti
Kuollut: 4. toukokuuta 2021 (98 vuotta) Gimingham, Norfolk, Englanti
Kansalaisuus:   Yhdistynyt kuningaskunta
Formula 1 -ura
Aktiivivuodet:  1954–1955
Talli(t):  Connaught
Kilpailuja:  2
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Britannian Grand Prix 1954
Viimeinen kilpailu:  Britannian Grand Prix 1955
Leslie Marr (14. elokuuta 1922 Durham – 4. toukokuuta 2021 Gimingham, Norfolk) oli brittiläinen Formula 1 -kuljettaja. Hän osallistui kahteen Formula 1 -osakilpailuun kausilla 1954–1955. Hän oli 13. vuoden 1954 Britannian GP:ssä. Marr voitti MM-sarjaan kuulumattoman Cornwall MRC F1 -kilpailun vuonna 1955 ja oli samana vuonna neljäs Uuden-Seelannin GP:ssä. Kilpa-ajouran ohella ja sen jälkeen Marr toimi taidemaalarina ja erikoistui maisematauluihin. Hän esiintyi myös vuonna 1954 kilpa-ajajasta kertovassa elokuvassa Mask of Dust. Hän oli aatelisarvoltaan baronetti, joka oli perintöä isoisältä James Marrilta, mutta hän ei käyttänyt arvonimeä.
Marr oli kansallisesti menestyksekäs taiteilija, joka teki maisemamaalauksia ja kilpa-autoilu oli hänelle harrastus. Hän palveli RAF:ssä radistina toisen maailmansodan aikana.
Formula 1-tulokset

| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1954 | Leslie Marr | Connaught  Type A | Lea-Francis  Suora-4 | ARG | 500 | BEL | FRA | GBR 13 | GER | SUI | ITA | ESP | - | 0 |
| 1955 | Leslie Marr | Connaught  Type B | Alta  Suora-4 | ARG | MON | 500 | BEL | NED | GBR Kesk. | ITA |  |  | - | 0 |
Liu Yadong

| Mitalit> Maa:   Kiina.Miesten ammunta.MM-kilpailut  | Mitalit> Maa:   Kiina.Miesten ammunta.MM-kilpailut  | Mitalit> Maa:   Kiina.Miesten ammunta.MM-kilpailut  | Maa:   Kiina> Miesten ammunta. |
| --- | --- | --- | --- |
|  Kultaa | Zagreb 2006 | 25 m isopistooli |  |
|  Kultaa | Zagreb 2006 | 25 m vakiopistooli, joukkue |  |
|  Pronssia | Lahri 2002 | 25 m vakiopistooli, joukkue |  |
Liu Yadong (s. 14. lokakuuta 1977) on kiinalainen pistooliampuja.
Liu voitti henkilökohtaisen maailmanmestaruuden 25 m isopistoolilla Zagrebissa 2006 ja oli myös mukana voittamassa joukkuemestaruuden 25 m vakiopistoolissa. 25 m vakiopistoolissa Liu on saavuttanut myös pronssia MM-kilpailuissa Lahdessa 2002.
Leon Best

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Leon Julian Best
Syntymäaika: 19. syyskuuta 1986 (ikä 38)
Syntymäpaikka: Nottingham, Englanti
Pelipaikka: Hyökkääjä
Seura
Seura: Blackburn Rovers
Pelinumero: 9
Seurat
| Vuodet | Seura | O | (M) |
| 2004–2007 | Southampton | 15 | (4) |
| 2004–2005 | → QPR (laina) | 5 | (0) |
| 2005–2006 | → Sheffield Wed (laina) | 13 | (2) |
| 2006 | → Bournemouth (laina) | 15 | (3) |
| 2006–2007 | → Yeovil Town (laina) | 15 | (10) |
| 2007–2010 | Coventry City | 92 | (19) |
| 2010–2012 | Newcastle United | 42 | (10) |
| 2012– | Blackburn Rovers | 0 | (0) |
Maajoukkue
| 2009–2010 | Irlanti | 7 | (0) |
 Seurajoukkueuran tilastot kattavat vain kansalliset sarjat, päivitetty 5. helmikuuta 2012.
Leon Julian Best (s. 19. syyskuuta 1986 Nottingham) on irlantilais-englantilainen jalkapalloilija, joka pelaa Englannin mestaruussarjan Blackburn Roversissa. Hän on pelipaikaltaan hyökkääjä.
Bestin ammattilaisura alkoi Southamptonissa 2004. Hän edusti seuraa heinäkuuhun 2007 asti, mutta vietti ajan pääasiassa lainalla alempien sarjojen seuroissa. Kesällä 2007 Best siirtyi mestaruussarjan Coventry Cityyn. Helmikuussa 2010 hän siirtyi Newcastleen, joka nousi kauden päätteeksi Valioliigaan.
Best edustaa Irlannin maajoukkuetta. Hän on pelannut urallaan 7 maaottelua.